cyanic-selkie/wikianc huggingface dataset:
ჩაკა ბეგი
ისტორია
„ალექსიადას“ თანახმად, ჩაკა იყო ერთ-ერთი თურქი მხედარი, რომელიც ბიზანტიელებმა ტყვედ ჩაიგდეს იმპერატორ ნიკიფორე III ბოტანიატეს მმართველობის პერიოდში. ჩაკა ბიზანტიის სამსახურში ჩადგა და მალევე დაწინაურდა. მან საიმპერატორო კარის სიმპატია დაიმსახურა და „პროტონობილისიმუსის“ ტიტული და დიდძალი ძღვენი მიიღო. თუმცა, როდესაც 1081 წელს ალექსი I კომნენოსმა ნიკოფორე ბოტანაიატე ტახტიდან ჩამაოგდო, ჩაკა ჩამოაქვეითეს და მან ბიზანტია დატოვა.
1088 წლიდან, ის სმირნაში გამაგრებული ბიზანტიის წინააღმდეგ აწყობდა ლაშქრობებს. მან ქრისტიანი მოხელეები დაიქირავა და მათ მეშვეობით ძლიერი ფლოტი ააგო, რითიც ფოკეის და აღმოსავლეთ ეგეოსის კუნძლების: ლესბოსის (ციხესიმაგრე მითიმნას გარდა), სამოსის, ქიოსის და როდოსის დაპყრობა შეძლო. ბიზანტიურმა ფლოტმა ნიკეტა კასთამონიტეს მეთაურობით დაკარგული ტერიტორიების აღდგენა სცადა, თუმცა ჩაკასთან ბრძოლაში დამარცხდა. ზოგიერთი თანამედროვე ისტორიკოსი ვარაუდობს, რომ მისი მოქმედებები კავშირშია და ალბათ კოორდინირებულიც იყო სხვა მემბოხე ბერძენ სარდლებთან, როგორებიც იყვნენ რაფსომატე კუნძულ კვიპროსზე და კარიკე კრეტაზე.
1090/91 წელს, ბიზანტიელებმა სარდალ კონსტანტინე დალასენოსის მეთაურობით დაიბრუნეს კუნძული ქიოსი. განრისხებულმა ჩაკამ აღიდგინა ძალები და განაახლა თავდასხმები. მან თავი იმპერატორადაც გამაოცხადა და ალექსი I-ის წინააღმდეგ თრაკიაში მდებარე ყივჩაღებთან ცდილობდა დაემყარებინა კავშირები, რათა კონსტანტინოპოლი ერთობლივად დაელაშქრათ.
1092 წელს დალასენოსი და იოანე მეგას დუქსი გაგზავნეს ჩაკას წინააღმდეგ, მათ ის ალყაში მოაქციეს ლესბოსზე მდებარე მატილენეს ციხეში. ჩაკა სამ თვიანი წინააღმდეგობის შემდეგ დათანხმდა ციხის დათმობას. სმირანაში მიმავალს, მას უეცრად დალასენოსის ფლოტი დაესხა თავს, რომელმაც დიდი ზიანი მიაყენა ჩაკას ფლოტს.
1093 წელს, ჩაკა თავს დაესხა მარმარილოს ზღვაში მდებარე ბიზანტიის ნავსადრუგ აბიდოს. ალექსი I-მა მის წინააღმდეგ მოიხმო რუმის სელჩუკთა სასულთნოს მმართველი ქილიჯ არსლანი (1092–1107), რომელიც დაქორწინებული იყო ჩაკას ქალიშვილზე და ჩაკას სიძედ ითვლებოდა. ქილიჯ არსლანმა ჩაკა აბიდოში მოიპატიჟა და ის სასტიკად მოკლა. 1097 წელს „ჩაკა“ - სავარაუდოდ მისი შვილი - მოხსნიებულია სმირნის მმართველად, რომელიც იოანე მეგა დუქსის ლაშქარმა დაამარცხა და მისი სამფლობელო საბოლოოდ შემოუერთა ბიზანტიის იმპერიას.
სქოლიო
კატეგორია:აზიის ისტორიული სახელმწიფოები კატეგორია:ანატოლიის ბეილიქები კატეგორია:თურქული დინასტიები
კოსოვოს საერთაშორისო-სამართლებრივი სტატუსი
2008 წლის 17 თებერვალს კოსოვოს პარლამენტმა მიიღო კოსოვოს დამოუკიდებლობის აქტი, რამაც გამოიწვია საერთაშორისო თანამეგობრობის არაერთგვაროვანი შეფასება. ამჟამად კოსოვოს დამოუკიდებლობას აღიარებს გაეროს წევრი 193-დან 111 ქვეყანა.
სქოლიო
კატეგორია:სერბეთი კატეგორია:კოსოვო კატეგორია:საერთაშორისო ურთიერთობები
იხვკაზმულა
იხვკაზმულა ან იხვი-მანდარინი (Aix galericulata) — ფრინველი იხვისებრთა ოჯახისა. გავრცელებულია შორეული აღმოსავლეთის გარკვეულ ტერიტორიებზე. XVIII საუკუნეში სახეობა აკლიმატიზირებული იქნა გაერთიანებულ სამეფოსა და ირლანდიაში, ხოლო 1987 წელს აშშ-ის შტატ კალიფორნიაში. .
ფეტეშტი (ედინეცის რაიონი)
ფეტეშტი (Feteşti) — სოფელი მოლდოვაში, ედინეცის რაიონში. მდებარეობს ზღვის დონიდან 135 მეტრზე. 2004 წლის მონაცემებით, მოსახლეობა 3 003 ადამიანს შეადგენდა.
რესურსები ინტერნეტში
კატეგორია:ედინეცის რაიონის სოფლები
ანთიმ VI (კონსტანტინოპოლის პატრიარქი)
პატრიარქი ანთიმ VI (Πατριάρχης Άνθιμος Στ´; ერისკაცობაში ანთიმ იოანიდისი (Άνθιμος Ἰωαννίδης), ასევე კუტალიანოსი (Κουταλιανός); დ. 1782, კ. კუტალისი, მარმარილოს ზღვა, ოსმალეთის იმპერია — გ. 7 დეკემბერი, 1877) — კონსტანტინოპოლის პატრიარქი, პატრიარქის ტახტზე იმყოფებოდა სამჯერ: 1845–1848, 1853–1855 და 1871–1873 წლებში.
ბიოგრაფია
პირველი პატრიარქობის პერიოდში დაასრულა პატრიარქ ფოტიოს I-ის კანონიზაცია. პატრიარქის ტახტიდან გდადგა 1848 წლის 18 ოქტომბერს. ცხოვრობდა კონსტანტინოპოლში და ათონის მთაზე. მისი მემკვიდრე გახდა ანთიმ IV, რომელიც მეორე ვადით გახდა პატრიარქი.
ანთიმ VI მეორე ვადით პატრიარქია 1853–1855 წლებში. მესამედ პატრიარქი ხდება 1871 წლის 5 სექტემბერს, პატრიარქ გრიგორ VI-ის იძულებითი გადადგომის შემდეგ. 1872 წელს თავჯდომარეობდა კრებას, რომელმაც ბულგარელები სქიზმატიკოსებად გამოაცხადა.
რესურსები ინტერნეტში
კატეგორია:კონსტანტინოპოლის პატრიარქები კატეგორია:დაბადებული 1782 კატეგორია:გარდაცვლილი 7 დეკემბერი კატეგორია:გარდაცვლილი 1877
დიდი სამეფო საბჭო
დიდი სამეფო საბჭო — ევროპის შუა საუკუნეების მონარქიულ ქვეყნებში ძალაუფლების ერთ-ერთი ცენტრალური ორგანო, რომელიც წარმოადგენდა უმაღლესი არისტოკრატიისა და სამღვდელოების წარმომადგენლების კრებას, რომელსაც იწვევდა მეფე სახელმწიფოს მართვის მნიშვნელოვანი საკითხების განსახილველად. დიდი სამეფო საბჭო ბევრ ქვეყანაში პარლამენტის წინამორბედი იყო, თუმცა ძირითადად მხოლოდ სათათბირო ფუნქცია ჰქონდა. ეს ორგანო გამოხატავდა წამყვანი სოციალური ფენების ინტერესებს და მეფეს ქვეყნის პოლიტიკური ელიტის მხარდაჭერით უზურნველყოფდა.
ლიტერატურა
კატეგორია:საფრანგეთის ისტორია კატეგორია:ესპანეთის ისტორია კატეგორია:უნგრეთის ისტორია კატეგორია:შოტლანდიის ისტორია კატეგორია:იერუსალიმის სამეფო კატეგორია:შუა საუკუნეების პოლიტიკა
ტაფეა
ტაფეა (Tafea Province) — ვანუატუს რესპუბლიკის პროვინცია, რომელსაც უკავია ტანას, ანივას, ფუტუნას, ერომანგას, ანეიტიუმის კუნძულების ტერიტორია, რომელთა პირველი ასოებისაგან მიიღო პროვინციამ თავისი დასახელება. მოსახლეობა — 32 540 ადამიანი (2009), ფართობი 1628 კმ². პროვინციის ადმინისტრაციული ცენტრია — ქალაქი ისანგელი (კუნძულ ტანაზე).
პროვინციაში ანივას და ფუტუნას კუნძულები ეკუთვნის პოლინეზიას, დანარჩენები მელანეზიას.
კატეგორია:ვანუატუს პროვინციები
კოლუმბიის პლატო
კოლუმბიის პლატო (Columbia Plateau) — ლავური პლატო და გეოგრაფიულ-გეოლოგიური რეგიონი ჩრდილოეთ ამერიკის კორდილიერებში, აშშ-ის ჩრდილო-დასავლეთ ნაწილში. განლაგებულია დასავლეთით — კასკადოვან მთებსა და აღმოსავლეთით — კლდოვან მთებს შორის. პლატოს ფართობია დაახლოებით 260 ათ. კმ². სიმაღლე 700-1000 მ. ერთნაირად არის დაფარული ბაზალტური ლავური ნაკადებით. ბაზალტური ფენის სიმძლავრე 1,8 კმ-ზე მეტია. განვითარებულია სემიარიდული კლიმატი. საფუძველი აგებულია პალეოზოური და მეზოზოური კრისტალური და დანალექი ქანებით, რომლებსაც ზემოდან ადევს მიოცენისა და პლიოცენის ბაზალტები. კოლუმბიის პლატოს ზედაპირი ბრტყელია, ზოგან ტალღოვანი, დაფარულია ლიოსებით, ჩრდილოეთით — მორენებით. დანაწევრებულია მდინარე კოლუმბიისა და მისი შენაკადის სნეიკის ღრმა კანიონებით, არის მშრალი კანიონებიც, რომელთაგან უდიდესია გრანდ-კული. მდინარეებზე ბევრია ჩანჩქერი და ჭორომი, აგებულია ჰესები. კოლუმბიის პლატო დაფარულია კორდიან-მარცვლოვანი სტეპებით, დიდწილად მოხნულია მარცვლოვანი კულტურებისათვის. ბევრია ბუჩქნარი და ბალახეული.
იეზერენი-ნოი
იეზერენი-ნოი (Iezărenii Noi) — სოფელი მოლდოვაში, სინჯერეის რაიონში. მდებარეობს ზღვის დონიდან 108 მეტრზე. 2004 წლის მონაცემებით, მოსახლეობა 67 ადამიანს შეადგენდა.
სანმა
სანმა (Sanma Province) — ვანუატუს რესპუბლიკის პროვინცია, უკავია ესპირიტუ-სანტოს კუნძულის ტერიტორია, რომელიც მდებარეობს დაახლოებით 2500 კმ-ში ჩრდილო-აღმოსავლეთით ავსტრალიიდან, ასევე კუნძული მალო, რომელთა პირველი ასოებისგან შედგება პროვინციის დასახელება (სიტყვების სანტოს და მალოს პირველი ასოებისგან). ფართობი — 4248 კმ², მოსახლეობა — 45 855 ადამიანი (2009). პროვინციის ადმინისტრაციული ცენტრია — ქალაქი ლუგანვილი (კუნძულ ესპირიტუ-სანტოზე).
კატეგორია:ვანუატუს პროვინციები
ტუფანდაღი
ტუფანდაღი (Tufandağ) — მთა აზერბაიჯანში, აღმოსავლეთ კავკასიონზე. მდებარეობს გუსარის, ყუბისა და გაბალის რაიონების მიჯნაზე, სოფელ ხინალუღის სიახლოვეს. სიმაღლე 4191 მ. მთის კალთიდან სათავეს იღებს მდინარე ქუდიალჩაი. სახელწოდება ითარგმნება როგორც „მთა ქარიშხალი“. მთის რაიონში ხშირია ქარიშხალი და ქარი.
სქოლიო
კატეგორია:აზერბაიჯანის მთები
წეკო
წეკო (Nicotiana rustica) — ერთწლოვანი ბალახოვანი მცენარე თამბაქოს გვარის ძაღლყურძენასებრთა ოჯახისა. მისი სიმაღლე 1,2 მეტრს აღწევს, აქვს ყუნწიანი, დანაოჭებული ფოთლები (12 — 20 ცალი ღეროზე). ღერო და ფოთლები დაფარულია ჯირკვლისებრი ბუსუსით, რომელიც სპეციფიკურ სუნს გამოსცემს. თესლი წვრილია.
ოვალური, ყავისფერი, მასა 1 000 თესლისა 0,2 — 0,35 გრამი. წეკოს სავეგეტაციო პეეიოდია 80 — 130 დღე. ჩითილის გადარგვიდან ტექნიკურ სიმწიფემდე საჭიროა 60 — 100 დღე. მშრალი ფოთოლი შეიცავს (%-ობით): 1 — 10-მდე ნიკოტინს, 15 — 20 ორგანულ მჟავებს, მ. შ. 10-მდე ლიმონმჟავას.
წენგოსგან მზადდება ფხვნილი (მოსაწევად), ბურნუთი (საყნოსველად), ნაყენი (ცხვირის გამოსარეცხად), აგრეთვე ნიკოტინმჟავა (ვიტამინი PP). წეკოს თესლი შეიცავს 35 — 40% ზეთს, რომელსაც ლაქსაღებავებისა და საპნის წარმოებაში იყენებენ.
წეკოს სამშობლოა ამერიკა. ევროპაში შემოიტანეს XVI საუკუნეში. საქართველოში წეკოს გამოყენებას არ აქვს სამრეწველო მნიშვნელობა. უმთავრესად მოჰყავთ მთიან რაიონებში ადგილობრივი მოხმარებისათვის. წეკოს მავნებლებია შემოდგომის ხვატარი, ველის ფარვანა, მავთულა ჭიები; დაავადება - წვეროს ქლოროზი.
რესურსები ინტერნეტში
კატეგორია:ძაღლყურძენასებრნი
ჯონ ორტიზი
მინი| ჯონ ორტიზი ჯონ ორტიზი (ინგლ. John Ortiz; დ. 23 მაისი, 1968 წელი) ამერიკელი მსახიობია, რომელიც ცნობილია არტურო ბრაგას როლის შესრულებით ფილმებში — "Fast & Furious" და "Fast & Furious 6". მის სხვა კინოპროექტები არის — "American Gangster", "Silver Linings Playbook", "Kong: Skull Island" და "Aliens vs. Predator: Requiem". ტელევიზიაში ორტიზი ცნობილია ნელსონ მარკესის როლით სერიალში — "Lush Life", რუბენ სომარიბას როლით — "The Job" და კარლოს ტავარესის როლით დრამაში — "Clubhouse". იგი ასევე გამოჩნდა რამდენიმე სხვა დრამაში, მათ შორის "Law & Order", "Touched by an Angel", "El Cantante", "Luck", "Togetherness" და "The Guest Book". ამერიკელი არტისტი ასევე მუშაობდა აღმასრულებელ პროდიუსერად. ჯონი ასევე არის "LAByrinth" თეატრალური კომპანიის თანადამფუძნებელი / სამხატვრო ხელმძღვანელი. ორტიზმა ფილმ — "Jack Goes Boating" - ში შესრულებული როლისთვის მოიგო "Independent Spirit Award". მან მოიპოვა Screen Actors Guild Award - ის ნომინაცია ფილმში — "American Gangster".
პირადი ცხოვრება
ჯონ ორტიზი დაიბადა ბრუკლინში, ნიუ იორკი, აშშ. ის პუერტო – რიკოელი წარმოშობისაა. ორტიზი დაქორწინებულია ჯენიფერ ორტისზე და წყვილს ჰყავს ვაჟი, სახელად კლემენტი. ოჯახი ამჟამად ცხოვრობს კალიფორნიაში. ორტიზი აქტიურიდ იყენებს სოციალურ ქსელებს, განსაკუთრებით Twitter – ს. მარცხნივ|მინი|ჯონ ორტიზი ([[2019)]]
კარიერა
ჯონ ორტიზი პირველად ტელევიზიაში გამოჩნდა 1992 წელს, დრამატულ სერიალში — "Law & Order". შემდეგ ის გამოჩნდა ფილმებში — "Carlito's Way" და "Lotto Land".
1996 წელს მან მიიღო ნელსონ მარკესის როლი სერიალში — "Lush Life". ერთი წლის შემდეგ, ის გამოჩნდა სერიალში — "Touched by an Angel".
1997 წელს ჯონმა მიიღო როლი სატელევიზიო სერიალში — "Riot". ამის შემდეგ მსახიობმა მიიღო მონაწილეობა ფილმებში — "The Opportunists" და "Before Night Falls".
2001 წელს მან მიიღო რუბენ სომარიბას როლი სერიალში — "The Job". იმავე წელს იგი გამოჩნდა ორ სერიალში — "Law & Order" და "The Handler".
2004 წელს ორტიზმა მიიღო კარლოს ტავარესის როლი დრამაში "Clubhouse". ორი წლის შემდეგ მან გადაიღო ფილმები — "El Cantante", "Take Lead" და "Miami Vice". ამის შემდეგ, იგი მალევე გამოჩნდა ბიოგრაფიულ–კრიმინალურ ფილმში "American Gangster" და ასევე იმონაწილევა სატელევიზიო სერიალში — "Anatomy of Hope".
ჯონ ორტიზმა 2010 წელს ითამაშა ფილმში — "Jack Goes Boating". იგი ასევე მსახურობდა ამ ფილმის აღმასრულებელ პროდიუსერად. ერთი წლის შემდეგ, იგი გადაიღეს სერიალში "Luck". 2013 წლიდან 2015 წლამდე ჯონი მუშაობდა როგორც მცირე ეკრანულ, ასევე დიდ ეკრანულ პროექტებში, როგორიცაა: "Fast & Furious 6", "César Chávez", "The Drop", "Blackhat", "Togetherness" და "Steve Jobs". 2016 და 2017 წლებში იგი გამოჩნდა ფილმებში — "The Finest Hours", "‘A Woman, a Part", "Kong: Skull Island", "A Dog's Purpose" და "Going in Style".
რესურსები ინტერნეტში
https://www.thefamouspeople.com/profiles/john-ortiz-35423.php
https://articlebio.com/john-ortiz
https://www.tribute.ca/people/biography/john-ortiz/9499/
https://www.imdb.com/name/nm0651159/bio?ref_=nm_ov_bio_sm
კატეგორია:ამერიკელი მსახიობები კატეგორია:დაბადებული 23 მაისი კატეგორია:დაბადებული 1968 კატეგორია:XX საუკუნის ამერიკელი მამაკაცი მსახიობები
ეკლესიის სოციალური სწავლება
რომის კათოლიკე ეკლესიის სოციალური სწავლება — მორალური თეოლოგიის სპეციფიკური სფეროა, რომელიც სოციალური პროლემების მიმართ გამოიყენება. კარგად ინფორმირებულმა საზოგადოებრივმა აზრმა იცის, რომ ეკლესიის სოციალური სწავლება არანაირად არ შეიძლება შედარებული იყოს რომელიმე იდეოლოგიურ პოზიციასთან. ობიექტურია, რომ ეკლესიის სოციალური სწავლება არ არის არც იდეოლოგია და არც სოციალური თეორია, არც ეკონომიკური ან სოციალური სისტემის ცალკეული პროექტისთვის გამიზნული კლიშე, არც ძალაუფლების ან ინტერესთა ლეგიტიმაციის მიერ წარმოქმნილი პრაქტიკა. ეკლესიის სოციალური სწავლება არც იდეალიზებული უტოპია და არც ადამიანთა მთლიანობისთვის აბსტრაქტული მორალის კატალოგია.
ეს სწავლება, ჩვენ დროში, გამოხატავს ეკლესიის ხედვას სოციალურ სინამდვილეთა მიმართ, რომელიც შეფასებულია სახარების შუქზე და სთავაზობს საზოგადოებაში პრაქტიკული მოქმედების პრინციპულ დირექტივებს. იმავე დროს, ეს სწავლება თეოლოგიურად შთაგონებული და სოციალურად რეალისტურია, რამდენადაც სოციალურ ვითარებებში ადამიანის ცხოვრების ქრისტიანულ კონცეფციას სთავაზობს, რაც რაციონალური განაზრებით და ჰუმანური მეცნიერებებითაა პრაქტიზებული. ის ეხება ეკლესიის მსახურებას მათ მიმართ, ვინც საზოგადოებას აშენებს: ეკლესია ესწრაფვის... უბიძგოს ადამიანებს, რომ უპასუხონ, აგრეთვე რაციონალური განაზრების და ჰუმანური მეცნიერებების დახმარებით, საკუთარ მოწოდებას, როგორც ამქვეყნიური საზოგადოების პასუხისმგებელმა აღმშენებლებმა.
რესურსები ინტერნეტში
კატეგორია:რომის კათოლიკური ეკლესია
ვასილ ივანჩუკი
ვასილი ივანჩუკი ((Василь Михайлович Іванчук), ( Vasyl Mykhaylovych Ivanchuk) დ. 18 მარტი, 1969, კოპიჩინცი,უკრაინის სსრ, სსრკ) ― უკრაინელი მოჭადრაკე, დიდოსტატი (1988), 2002 წელს ფიდეს მსოფლიოს ჩემპიონატის ფინალისტი. მსოფლიოს ერთ-ერთი საუკეთესო მოთამაშე, სამჯერ იყო ფიდეს რეიტინგის მეორე ნომერი (ივლისი 1991, ივლისი 1992 და ოქტომბერი 2007). სსრკ-ს და უკრაინის ნაკრების შემადგენლობაში მსოფლიოს გუნდური ჩემპიონი. ოთხგზის ოლიმპიური ჩემპიონი, ორჯერ სსრკს-ს ნაკრებში, ორჯერ უკრაინის. 2004 წლის ევროპის ჩემპიონი. 2007 წელს მსოფლიოს ჩემპიონი სწრაფ ჭადრაკში (2007) და ელვისებურში (2016). მოგებული აქვს პრესტიჟული ტურნირები: ლინარესის, ვეიკ ან ზე, ტალის მემორიალი, გიბრალტალ მასტერსი და M-Tel Masters-სი. უკრაინის ყველა დროის ერთ-ერთი უძლიერესი მოჭადრაკე. 2010 წლიდან გატაცებულია შაშით. 2015 წელს პირველად შაშის საერთაშორისო ტურნირზე Heerhugowaard Open 2015 გამოვიდა, სადაც 25 საერთაშორისო დიდოსტატი თამაშობდა. 2016 წელს ევროპის ჩემპიონატზე იასპარეზა.
ბიოგრაფია
thumb|ვასილ ივანჩუკის უკრაინის ჩემპიონატის მეხუთე ტურში, 2014 წელი
2002 წლის ფიდეს მსოფლიოს ჩემპიონატი
2002 წელს მოსკოვში 16-25 იანვარს ფიდეს ვერსიით მსოფლიოს ჩემპიონატზე იასპარეზა. 128 მონაწილეს შორის რეიტინგით მე-4 ნომერი იყო. პირველ ეტაპზე ბატრ შოვუნოვი დაამარცხა 1,5:0,5, მეორეში ბართლომეო მაჩეია 3:1, მესამეში ემილ სუტოვსკი 1,5:0,5. მეოთხეში იე ჟიანგჩუანი 1,5:0,5. მეოთხედფინალში ჟოელ ლოტიეს სძლია 3,5:2,5, ნახევარფინალში ვიშვანათან ანანდს 2,5:1,5 და ფინალში თანამემამულე რუსლან პონომარიოვს შეხვდა. პირველი პარტია ვასილმა წააგო, მომდევნო სამი ყაიმით დასრულდა, მეხუთეში კვლავ დამარცხდა, შემდეგ ზედიზედ ორი ყაიმი ითამაშა, 2,5:4,5 ანგარიში დააფიქსირა და ფინალიც ნაადრევად დაასრულა.
სსრკ-ს ნაკრები
ორჯერ იასპარეზა სსრკს ნაკრების შემადგენლობაში და ორივეჯერ გუნდური ოქრო მოიგო. 1988 წელს თესალონიკში მე-2 სარეზერვო დაფაზე თამაშობდა, 1990 წელს ნოვი სადში კი პირველზე. იმ წელს ნაკრების ლიდერებს  გარი კასპაროვს და ანატოლი კარპოვს ერთმანეთში მსოფლიოს ჩემპიონატის მატჩი ჰქონდათ  და ნაკრებისთვის არ ეცალათ. ნოვი სადში ივანჩუკმა ინდივიდუალური ბრინჯაოს მედალიც მოიგო. 1989 წელს მსოფლიოს გუნდურ ჩემპიონატზე სარეზერვო დაფაზე მოთამაშემ ორი ოქროს მედალი მოიგო, გუნდური და ინდივიდუალური.
უკრაინის ნაკრები
უკრაინის ნაკრებში 1991 წლიდან ასპარეზობს. ოლიმპიადაზე უკრაინის ნაკრების შემადგენლობაში 1992 წლიდან თამაშობს და მხოლოდ ერთხელ 2016 წელს გამოტოვა. 2002 წელს მეორე დაფაზე გამოვიდა, სხვა ყველა დანარჩენზე კი პირველზე იყო. ორჯერ გახდა ნაკრების შემადგენლობაში ჩემპიონი 2004 და 2010 წლებში. 2010-ში თავის დაფაზეც საუკეთესო იყო და ინდივიდუალური ოქროს მედალიც მიიღო. ერთხელ მოიგო გუნდური ვერცხლი 1996 წელს, ხოლო ბრინჯაო სამჯერ (1998, 2000 და 2012 წლებში). პირადულში ინდივიდულურში ოქროს გარდა ორი ბრინჯაოც აქვს მოგებული. 1996 და 2004 წლებში. 7-ჯერ იასპარეზა მსოფლიოს გუნდურ ჩემპიონატზე და აქედან 5 გუნდური მედალიც მოიპოვა. ერთი ოქრო 2001 წელს, ორი ვერცხლი 1993 და 2015 წლებში, ორიც ბრინჯაო 2011-2013 წლებში. ინდივიდუალურშიც 5 მედალი აქვს აღებული. 1993 და 1997 წლებში მცირე ოქრო, 2001 და 2015 წლებში ვერცხლი, ხოლო 2013 წელს ბრინჯაო. 2015 წელს მეორე დაფაზე თამაშობდა, დანარჩენზე კი პირველზე. ორი გუნდური ვერცხლი აქვს ევროპის გუნდურ ჩემპიონატზე, 1992 და 2019 წლებში.
ინციდენტი 2008 წლის საჭადრაკო ოლიმპიდაზე
2008 წლის ოლიმპიადაზე, დრეზდენში ბოლო ტურში უკრაინის ნაკრები აშშ-ს ხვდებოდა. უკრაინელები მეორეზე იყვნენ და გამარჯვების შემთხვევაში ჩემპიონობის შანს იძენდნენ, თუმც 0,5:3,5 დამარცხდნენ და მეოთხეზე გავიდნენ. მანამდე კი ივანჩუკი მასში აკრძალული ნივთიერებების შესამოწმებლად ტესტირებისთვის აარჩიეს და ანალიზებზე თამაშის შემდეგ ელოდნენ. პირველ დაფაზე მოთამაშე ივანჩუკმა ბოლო პარტია გატა კამსკისთან წააგო. უმედლოდ დარჩენამ ისე გააბრაზა რომ გარეთ გავარდა, გამწარებულმა ბეტონის კედელს დაარტყა და დოპინგ-ტესტის ჩატარებაზე უარი გაანცხადა. ამისთვის კი ფიდესგან სანქციები ელოდა და პარტიების შედეგებსაც გაუქმებდნენ. საბედნიეროდ სანქციები არ შეეხო, რადგანაც გაირკვა რომ ტესტის აღებაზე თავიდან ინფორმირებული არ ყოფილა და კამსკისთან წაგების შემდეგ გონება აბნეული ჰქონდა.
კლუბები
2001 წელს პოლონური Polonia Plus-ის შემადგენლობაში, პორველი დაფაზე მოთამაშემ ევროპის საკლუბო ჩემპიონატზე ორი ვერცხლის მედალი მოიგო, გუნდური და პირადული. Polonia Plus-ში სხვა წლებში ასეთი შედეგები ჰქონდა: 2002-ში გუნდური ბრინჯაო და პირადი ოქრო. (პირველი დაფა) 2003-ში გუნდური ვერცხლი და პირადი ბრინჯაო. (პირველი დაფა) 2005-ში გუნდური ვერცხლი და პირადი ოქრო. (მეორე დაფა) 2006-ში რუსულ TPS Saransk-ში გამოვიდა და პირადი ოქრო მოიგო. გუნდი კი მეხუთეზე გავიდა. 2012-ში ებრაულ Ashdod City Club-ში ინდივიდუალურ ბრინჯაო დასჯერდა, 2016-ში კი ოქრო აიღო.
ოჯახი
1991 წელს დაქორწინდა რუს მოჭადრაკე ალისა გალიამოვაზე, რომელიც იმ დროისთვის უკრაინის სახელით ასპარეზობდა. წყვილი 1996 წელს განქორწინდა და საერთო შვილი მიშა ჰყავთ. 2006 წლის 18 ნოემბერს მეორედ დაქორწინდა.
შაში
2010 წლიდან გატაცებულია შაშით. 2015 წელს პირველად შაშის საერთაშორისო ტურნირზე Heerhugowaard Open 2015 გამოვიდა, სადაც 25 საერთაშორისო დიდოსტატი თამაშობდა. 2016 წელს ევროპის ჩემპიონატზე იასპარეზა. 2019 წლის ივლისში შაშის საერთაშორისო რეიტინგში 1111 იყო.
გამორჩეული პარტია
'''ივანჩუკი-კასპაროვი. 1991 წელი, 23 თებერვალი. ლინარესი.''' პირველივე ტურში 21 წლის მოჭადრაკე მსოფლიოს ჩემპიონს თეთრებით დაუპირისპირდა. მე-9 სვლისთვის კუები მხედრებში გაუცვალა შავებს და ლაზიერის ფლანგიდან შეუტია. სწორი ტაქტიკა აირჩია ივანჩუკმა, კასპაროვის მეფე თავის ფიგურებთან ერთად მარჯვენა კუთხეში გამოკეტა და 38-ე სვლაზე დააშამათა
თამაშის სტილი
ივანჩუკი თამაშობს შემოქმედებით ჭადრაკს, კარგად ესმის თამაში და ორიგინალური იდეები შემოაქვს, რისთვისაც საჭადრაკო გენიოსის წოდებას იმსახურებს. მოთამაშეები მას „დიდ ჩაკს“ უწოდებენ. კასპაროვის აზრით ივანჩუკს მსოფლიოს ჩემპიონობისთვის ყველა მონაცემები ჰქონდა, თუმც სამწუხაროდ არასოდეს გამხდარა. ივანჩუკს საუკეთესო ფოტოგრაფიული მახსოვრობა ჰქონდა, რომელიც საშუალებას აძლევდა დებიუტების განვითარების დიდი არჩევანი ჰქონოდა და ამით მეტოქეს თავგზას უბნევდა. აქვს წარმოსახვითი თამაშის ბევრი ახალი იდეა, რომელიც აერთიანებს ფანტაზიას, ტექნიკას, გამოგონებას, სტილის სიწრაფეს და საბრძოლო სულს.
შეფასება
ივანჩუკი 1988 წლის ივლისიდან, 2002 წლის ოქტომბრამდე პლანეტის საუკეთესო მოჭადრაკეთა ათეულში ირიცხებოდა, ხოლო 2009-ის ივნისამდე ოცეულში. საჭადრაკო ვებ გვერდ: The Week in Chess-ზე მარკ კროტერმა განაცხადა რომ ივანჩუკის არასტაბილური თამაში გამოწვეულია მისი „ცუდი ტემპერამენტით“. 2009 წლის ივლისში ფიდეს რეიტინგში 30-იან ზღვარს გადასცდა, თუმც მომდევნო თვეში ათეულში დაბრუნდა. დიდი ნიჭისა და გამოცდილების მიუხედავად ვერ გახდა მსოფლიოს ჩემპიონი, რაც მისი ნერვების და უხეში შეცდომების დამსახურებაა. 1994 წლის ლონდონური გრან-პრის დროს ვიშვანათან ანადთან ვერ დაასრულა ხეირიანი შეტევა და შამათის შანსი გაუშვა. ინგლისელი დიდოსტატი გავეინ ჯონსი ივანჩუკზე ამბობდა: „შესაძლოა ის ყველა დროის საუკეთესო მოთამაშე იყოს“. 2012 წელს იუდიტ პოლგარს ჰკითხეს ვინ მიაჩნდა გენიოს მოჭადრაკეებად. იუდიტმა ივანჩუკი, კარლსენი და ანანდი დაუსახელა. ანანდმა ივანჩუკს ყველაზე ექცენტრირებული მოჭადრაკე უწოდა: „ის ძალიან ინტელექტუალურია და არ იცი რა ხასიათზე დაგხვდება. შეიძლება ერთ დღეს როგორც დიდი ხნის დაკარგულ ძმას ისე შეგხვდეს, მეორე დღეს კი საერთოდ დაგაიგნოროს. მოთამაშეები ხანდახან ხუმრობენ მასზე „ივანჩუკის პლანეტაზე“ ცხოვრობსო. ერთხელ ვნახე ნასვამი როგორ მღეროდა უკრაინულ ლექსებს, მეორე დღეს კი შთამბეჭდავი მოხსენება წაიკითხა. მისი სათამაშო სტილი გამოუცნობი და ორიგინალურია, რაც უფრო სახიფათოს ხდის, თუმც ხანდახან სწრაფ წაგებამდე მიყავს“. წიგნიდან The World's Greatest Chess Games: თავისი ნიჭი ბოლომდე რომ გამოეყენებინა, პლანეტის ნომერ პირველი მოჭადრაკე იქნებოდა. მაგრამ ის ემოციური მოთამაშეა და ცუდად გადააქვს წაგებები. კრიტიკულ სიტუაციაში სწრაფად იღებს გადაწყვეტილებებს, როცა ზეწოლის ქვეშაა და მოტივაცია დაკარგული აქვს. 2009 წელს მსოფლიოს თასზე წარუმატებელი გამოსვლის შემდეგ ჭადრაკიდან წასვლსაც აპირებდა, თუმც შემდეგ გადაიფიქრა. 2009 წელს მსოფლიოს თასზე მეექვსე ნომრად განთესილმა მეორე ეტაპზე დაასრულა ასპარეზობა და ემოციური ინტერვიუ მისცა, სადაც თითქოს ჭადრაკიდან წასვლას იუწყებოდა. მოგვიანებით მან ღია წერილი გამოაქვეყნა და განაცხდა რომ არსად არ აპირებს წასვლას.
სქოლიო
კატეგორია:მოჭადრაკეები კატეგორია:ჭადრაკი კატეგორია:უკრაინელი მოჭადრაკეები კატეგორია:ჭადრაკის დიდოსტატები კატეგორია:18 მარტი კატეგორია:1969 წელი სპორტში კატეგორია:უკრაინელი სპორტსმენები კატეგორია:მსოფლიო ჩემპიონატი ჭადრაკში
პარმენ მარგველაშვილი
პარმენ მარგველაშვილი (დ. 30 აპრილი, 1943, ქუთაისი, საქართველოს სსრ, სსრკ) — საბჭოთა და ქართველი ფიზიკოსი.
ბიოგრაფია
დაიბადა 1943 წლის 30 აპრილს, ქალაქ ქუთაისში. 1965 წელს დაამთავრა თბილისის სახელმწიფო უნივერსიტეტის ფიზიკის ფაკულტეტი. 1971-1975 წლებში იყო თბილისის სახელმწიფო უნივერსიტეტის თეორიული ფიზიკის კათედრის ასისტენტი. 1993 წლიდან 2005 წლამდე — თბილისის 55-ე საჯარო სკოლის დირექტორი. 1998 წელს დაჯილდოვდა საქართველოს ღირსების ორდენით პრეზიდენტის მიერ. 1997-2005 წლებში იკავებდა თბილისის სახელმწიფო უნივერსიტეტის პრორექტორის თანამდებობას. 1991-2007 იყო თბილისის დამოუკიდებელი უნივერსიტეტის რექტორი. 2007 წელს საქართველოს კათოლიკოს–პატრიარქის ილია II-ს კურთხევით დაინიშნა საქართველოს საპატრიარქოს წმინდა ანდრია პირველწოდებულის სახელობის ქართული უნივერსიტეტის რექტორად, ამ თანამდებობას ის დღემდე იკავებს. 1975-1982 წლებში იყო თბილისის სახელმწიფო უნივერსიტეტის ახალგაზრდა მეცნიერული საბჭოს თავმჯდომარე, ხოლო 1989-1991 წლებში — საბჭოთა კავშირის დეპუტატი.
გამოქვეყნებული აქვს 60 სამეცნიერო ნაშრომი და პუბლიკაცია: „დავით კაკაბაძის არქივიდან“ (1988, 2001, 2009), „რაღაა იგი სინათლე, რასაცა ახლავს ბნელია“ (1992), „ტაძარი, The Templ“ (2000), „Shotha Rustaveli, მ. უორდროპის თარგმანის გამოცემა მე-17 საუკუნის უცნობი მინიატურებით“ (2005); „შოთა რუსთაველი, ვეფხისტყაოსანი“ (2005), „რუსთაველის მსოფლმხედველობა“ (2008), აგრეთვე გამოცემული აქვს დავით კაკაბაძის ნაშრომი „ქართული ჩუქურთმის გენეზისი“ თავისი წინასიტყვაობით.
რესურსები ინტერნეტში
კატეგორია:დაბადებული 30 აპრილი კატეგორია:დაბადებული 1943 კატეგორია:ქუთაისში დაბადებულები კატეგორია:ქართველი ფიზიკოსები კატეგორია:ქართველი საბჭოთა ფიზიკოსები კატეგორია:საქართველოს ღირსების ორდენის კავალრები კატეგორია:თბილისის სახელმწიფო უნივერსიტეტის კურსდამთავრებულები
Armenia Aircompany
Armenia Aircompany — სომხეთის ავიაკომპანია. ოპერირებს ერევნის აეროპორტში.
ფეტჩაბუნის პროვინცია
ფეტჩაბუნი (เพชรบูรณ์) — ტაილანდის 76 პროვინციიდან (ჩანვატი) ერთ-ერთი, რომელიც მდებარეობს ტაილანდის ცენტრალურ ნაწილში. მისი მეზობელი პროვინციებია (ჩრდილოეთიდან საათის ისრის მიმართულებით) ლეი, ქონკენი, ჩაიიაფუმი, ლოპბური, ნაქონსავანი, ფიჩტი და ფიტსანულოკი.
Armenia Aircompany
ფლოტი
ფლოტის შემადგენლობა :
ფეტჩაბუნის პროვინცია
გეოგრაფია და კლიმატი
ფეტჩაბუნი მდებარეობს ტაილანდის ქვედა ჩრდილოეთ რეგიონში, ჩრდილოეთ და ცენტრალურ რეგიონებს შორის. პროვინცია მდებარეობს მდინარე პა საკის ფართო ნაყოფიერ ხეობაში, რომელიც აღმოსავლეთიდან და დასავლეთიდან შემოსაზღვრულია ფეთჩაბუნის ქედის მთებით.
Armenia Aircompany
რესურსები ინტერნეტში
კატეგორია:სომხეთის ავიაკომპანიები
ფეტჩაბუნის პროვინცია
გეოგრაფია და კლიმატი
ხაო ხოს ეროვნული პარკი, ნამ ნაოს ეროვნული პარკი და ტატ მოკის ეროვნული პარკი ნაწილობრივ ან სრულიად პროვინციაში მდებარეობენ.
სახელწოდება
სიტყვა ფეტჩა წარმოშობილია სანსკრიტული სიტყვიდან ვაჯრა, რაც ნიშნავს „ალმასს“ (ან ინდრას იარაღს), ხოლო სიტყვა ბუნ სანსკრიტული პურნასგან მომდინარეობს და „სრულ“, „სრულყოფილ“ ან „მთელს“ ნიშნავს. აქედან გამომდინარე, პროვინციის სახელი სიტყვასიტყვით არის „სრულყოფილი ბრილიანტი“.
თავდაპირველად პროვინციას უწოდებდნენ „ფე-ჩა-ბუთს“, როგორც „ფუენჩაპურა“, რაც ნიშნავს ქალაქს, რომელსაც უამრავი კულტურა აქვს. მიზეზი არის ის, რომ პროვინცია ძალიან ნოყიერია და რესურსებით მდიდარია. მიწის ნაყოფიერების გამო, ფეტჩაბუნი ყოველთვის იყო სოფლის მეურნეობაში გამორჩეული პროვინცია.
ისტორია
ფეტჩაბუნი დაარსდა ორი სამეფოს მიერ: სუხოტაის სამეფო და აიუტთაიას პერიოდის მეფე ნარაის მიერ.
XX საუკუნის დასაწყისში თესაფიბანის ადმინისტრაციულ რეფორმებში, პროვინციამ, ლომ საქის პროვინციასთან ერთად, ჩრდილოეთით, შექმნა პეტჩაბუნი. ეს იყო ყველაზე მცირე და ყველაზე ადრინდელი დაარსებული მონთონი, რომელიც 1915 წელს დაიშალა. ლომ საქის პროვინციის გაუქმების შემდეგ 1932 წელს პერტჩაბუნი გაერთიანდა.
1968-1982 წლებში კომუნისტმა აჯანყებულებმა დააარსეს ბაზები პროვინციის მთებში. ფარული ადგილებიდან ისინი ზოგჯერ ებრძოდნენ ტაიელების არმიას.
სიმბოლოები
პროვინციის გერბზე გამოსახულია ალმასი მთაზე, რაც პროვინციაში ალმასების მოპოვების შესაძლებლობას უსვამს ხაზს. წინა პლანზე თამბაქოს მცენარეებია, რადგან ის ერთ-ერთი კულტურაა, რომელიც პროვინციაში მოჰყავთ. პროვინციული ხე არის თამარინდი. ქრასპედაკისტა სოვერბი, მტკნარი წყლის მედუზების უიშვიათესი სახეობაა, რომელიც ფეტჩაბუნის ეროვნულ ცხოველს წარმოადგენს. იმის გამო, რომ ფეტჩაბუნი მსოფლიოში ერთ-ერთია იმ იშვიათი ადგილებიდან, ეს არის უხერხემლო ცხოველების ჰაბიტატი. მინი|281x281px| გზა ხაო ხოს მიმართულებით|მარცხნივ
ეკონომიკა
ფუ თაპ ბოეკი პროვინციის ყველაზე მაღალი მთა. ეს არის ცნობილი ტურისტული დანიშნულების ადგილი, სადაც ქვეყნის მასშტაბით კომბოსტოების მოყვანის უდიდესი კერაა.
გზა
ფეტჩაბუნი ბანკოკიდან 346 კილომეტრის დაშორებით მდებარეობს და მოგზაურობა შესაძლებელია 1-ლი და 21-ე მარშრუტების გამოყენებით.
ადმინისტრაციული დაყოფა
მინი| 11 ოლქის რუკა|მარცხნივ|267x267პქ პროვინცია დაყოფილია 11 ოლქად (ამფო). ოლქები თავის მხრივ იყოფა 117 ქვეოლქად (ტამბონი) და 1261 სოფლად (მუბანი).
ადგილობრივი მთავრობა
2019 წლის 26 ნოემბრისთვის არსებობს : ერთი ფეტჩაბუნის პროვინციული ადმინისტრაციული ორგანიზაცია (ონგკან ბორიჰან სუან ჩანგვატ) და 25 მუნიციპალური (თესაბან) რეგიონები. ფეტჩაბუნს, ვიჩიან ბურს და ლომ საკს აქვთ ქალაქის (თესაბან მუეანგ) სტატუსი. შემდგომ არსებობს 22 ქვეგანყოფილების მუნიციპალიტეტი (თესაბან ტამბონ). მუნიციპალიტეტების ტერიტორიებს მართავს 102 ქვეგანყოფილების ადმინისტრაციული ორგანიზაცია - SAO (ონგკან ბორიჰან სუან ტამბონ).
2017 წლის ადამიანის განვითარების ინდექსი
2003 წლიდან, გაეროს განვითარების პროგრამამ (UNDP) ტაილანდში პროგრესი განიცადა. აქ ადამიანის გავითარება ქვეეროვნულ დონეზე ხდება, რომელიც მოიცავს ადამიანის განვითარების რვავე ძირითად სფეროს. ეკონომიკური და სოციალური განვითარების ეროვნულმა საბჭომ ცალკეულ პროვინციების განვითარებაზე (NESDB) პასუხისმგებლობა 2017 წლიდან აიღო.
გამოყენებული ლიტერატურა
კატეგორია:ტაილანდის პროვინციები
ყარაბულაყი (ოღუზის რაიონი)
ყარაბულაყი (Qarabulaq) — სოფელი აზერბაიჯანში,   ოღუზის რაიონში. მოსახლეობის რაოდენობა — 804 კაცი.
რესურსები ინტერნეტში
კატეგორია:ოღუზის რაიონის სოფლები
პენამა
პენამა (Penama Province) — ვანუატუს რესპუბლიკის პროვინცია, რომელსაც უკავია პენტეკოსტის, ობას, მაევოს კუნძულების ტერიტორია და რომლის პირველი ასოებიდანაც შედგება მისი სახელი. მოსახლეობა — 30 819 ადამიანი (2009), ფართობი — 1198 კმ². პროვინციის ადმინისტრაციული ცენტრია — ქალაქი სარატამატა (კუნძულ ობაზე).
რივერსაიდი
რივერსაიდი (Riverside) — ქალაქი აშშ-ში. მდებარეობს კალიფორნიის შტატში. ქალაქი დაარსდა 1870 წელს. რივერსაიდის მთლიანი ფართობი 225 კმ²-ია.
რესურსები ინტერნეტში
კატეგორია:აშშ-ის ქალაქები
ოგელსჰაუზენი
სქოლიო
კატეგორია:ბადენ-ვიურტემბერგის თემები
ჩვეულებრივი მაქცია
ჩვეულებრივი მაქცია (Jynx torquilla) — კოდალასნაირთა რიგის კოდალასებრთა ოჯახის მაქციათა გვარის წარმომადგენელი ფრინველი, გავრცელებულია საქართველოში. გადამფრენი, მიმომფრენი ან მობუდარი ფრინველია. ჩვეულებრივი მაქცია მცირე ზომის ფრინველია. ზურგი მორუხო-მურაა, თხემზე წცრილი, განივი მურა წინწკლებია, ხოლო ზურგზე მოშავო-მურა ზოლები. ეს ზოლები ხშირად ერთმანეთს ერთ მთლიან მუქ ლაქად ერწყმიან. კუდის ზედა მფარავები რუხი-ქვიშისფერია, ნიკაპი, ყელი და ჩიჩახვი - ჟანგმიწისფერი, წვრილი მურა, განივი წინწკლებით. დანარჩენი ქვედა მხარე მოთეთრო ან ჟანგმიწისფერია წვრილი სამკუთხა ლაქებით. საჭის ბუმბულებზე ვიწრო მოშავო და ფართო მორუხო განივი ზოლებია. ფეხები და ნისკარტი ღია ყავისფერია. ტალღისებურად დაფრინავს და აქვს შესანიშნავი უნარი თავი 180°-ით შემოაბრუნოს. ჩვეულებრივი მაქციას სიგრძე დაახლოებით 15-17 სანტიმეტრია და 25-დან 50 გრამამდე იწონის.
გავრცელება
ჩვეულებრივი მაქცია ფართოდაა გავრცელებული მთელ ევროპაში, კუნძულ დიდი ბრიტანეთიდან ურალის მთებამდე, აგრეთვე ჩრდილოეთით ნორვეგიიდან სამხრეთის მიმართულებით ხმელთაშუა ზღვის კუნძულებამდე. ის გვხვდება აფრიკაში, კერძოდ ტუნისში, ალჟირსა და მაროკოში. აზიაში ჩვეულებრივი მაქცია ბინადრობს კონტინენტის ცენტრალურ ნაწილში ურალის მთებიდან იაპონიის არქიპელაგამდე. გამოსაზამთრებლად ჩვეულებრივი მაქცია აფრიკის ცენტრალურ ნაწილში მიფრინავს და ზამთარს კამერუნიდან ეთიოპიამდე და სამხრეთით კონგოს დემოკრატიული რესპუბლიკის ტერიტორიამდე ატარებს.
ბიოტიპი
მისი საბინადრო არეალი ძირითადად მეჩხერი და შერეული ტყეებია. ის აგრეთვე გვხვდება პარკებსა და სასოფლო სამეურნეო მიწებზე. ჩვეულებრივ მაქციას განსაკუთრებით იზიდავს დიდი ასაკის ხეები. ჩვეულებრივი მაქცია აგრეთვე გვხვდება ფოთლოვან და წიწვოვან ტყეებში.
ცხოვრების წესი
მინი|მარჯვნივ|ჩვეულებრივი მაქციის კვერცხები ჩვეულებრივი მაქცია ბუდეს ძირითადად ხის ფუღუროებში იკეთებს. ისინი ძირითადად წყვილებად ცხოვრობენ, თუმცა გადაფრენის პერიოდში პატარა გუნდებსაც ქმნიან. ჩვეულებრივი მაქციები გამრავლებისთვის ტერიტორიებს წინასწარ არჩევენ, მდედრი ჩვეულებრივ 6-12 თეთრი ფერის კვერცხს დებს. ჩვეულებრივ მაქციათა დასახლებულ პუნქტებთან სიახლოვეს ადამიანისთვის დადებითი ეფექტი აქვს. აღსანიშნავია, რომ ტყეების გაჩეხვა, ქიმიური სასუქების და პესტიციდების გამოყენება ჩვეულებრივი მაქციებისთვის დიდ პრობლემას წარმოადგენს.
საკვები
ჩვეულებრივი მაქცია ძირითადად ჭიანჭველებითა და მცირე ზომის მწერებით იკვებება, თუმცა უარს არ ამბობს არც ხოჭოებზე, ლარვებზე, პეპლებზე, ობობებზე და ხის ბუგრებზე. ჩვეულებრივი მაქცია სხვა კოდალასნაირების მსგავსად ხეებს საკვების მოსაპოვებლად არ ბურღავს, თუმცა სწრაფი მონადირეა.
ლიტერატურა
კატეგორია:მაქცია
დეავგაი
დეავგაი (Деавгай) — მთა რუსეთში, დაღესტანში. მდებარეობს აღმოსავლეთ კავკასიონზე. სიმაღლე 4016 მ. მთის მწვერვალი შეზნექილი ფორმისაა. დაფარულია მუდმივი თოვლით. კალთები კლდოვანია. ჩრდილოეთით მთა წარმოქმნის თითქმის ციცაბო, შავი ფიქალის კონტრფორსიან კედელს. სამხრეთი კალთები წარმოადგენს ყინულ-თოვლიან კარნიზს.
სქოლიო
კატეგორია:დაღესტნის მთები
ყუმლაყი (ოღუზი)
ყუმლაყი (Qumlaq) — სოფელი აზერბაიჯანში,   ოღუზის რაიონში. მოსახლეობის რაოდენობა — 1415 კაცი.
ჰოსპიტალიერების სამედიცინო ბატალიონი
ჰოსპიტალიერები ( უკრაინ. Медичний батальйон «Госпітальєри») — უკრაინელი მოხალისეების სამედიცინო ბატალიონი, რომელიც მონაწილეობდა  დონბასის შეიარაღებულ კონფლიქტში და რუსეთ-უკრაინის ომში.
შეიქმნა 2014 წლის 6 ივლისს. მათ საქმიანობას შეადგენს პირველადი დახმარების გაწევა და საბრძოლო ზონიდან დაჭრილი უკრაინელი ჯარისკაცების ევაკუირება. ბატალიონის დევიზია "ყოველი სიცოცხლისთვის!". ფორმირება უკრაინის მოხალისეთა არმიის ნაწილია.
ისტორია
ჰოსპიტალიერების სამედიცინო ბატალიონი 2014 წლის 6 ივლისს დააარსა მოხალისე ექიმმა იანა ზინკევიჩმა, რომელიც იმ დროს 18 წლის იყო. მოგვიანებით ინტერვიუში იანამ განაცხადა, თუ როგორ აიძულა სასტიკმა ბრძოლამ უკრაინული სოფლების კარლოვკასა და პესკისთვის დაფიქრებულიყო მოხალისე სამედიცინო ბატალიონის შექმნის აუცილებლობაზე. ქვედანაყოფს შუა საუკუნეების რაინდების ქრისტიანული  სამხედრო ორდენის,   ჰოსპიტალიერების სახელი ჰქვია. 2016 წლის დასაწყისში იგი შეუერთდა მოხალისეთა უკრაინის კორპუსს.
იანა ზინკევიჩი ჰოსპიტალერთა სამედიცინო ბატალიონის უცვლელი მეთაურია. 2017 წლის მარტის მდგომარეობით, ფორმირებაში შედის 60 თანამშრომელი (კიდევ 100 რეზერვშია). 2019 წელს სამედიცინო ბატალიონის ბაზაზე შეიქმნა  კომუნალური კომპანია „დნეპრის ჰოსპიტალიერები“ და მიიღო დაფინანსება დნეპრის ქალაქის ბიუჯეტიდან.
საქმიანობა
ბატალიონი დახმარებას უწევს ყველა მოხალისეს, სამხედროს, ასევე საბრძოლო ზონაში მყოფ სამოქალაქო მოსახლეობას, რომელთაც ესაჭიროებათ პირველადი დახმარება, სასწრაფო სამედიცინო ჩარევა ან თერაპიული მკურნალობა. სამედიცინო ბრიგადები ახორციელებენ დაჭრილების ევაკუაციას, მათი მდგომარეობის სტაბილიზირებას და ტრანსპორტირებას ომის ზონიდან შტაბ-ბინაში ან სამხედრო ჰოსპიტლებში. სამედიცინო ბატალიონის მოხალისეები მუდმივ დახმარებას უწევენ დაჭრილებს ქალაქ დნეპრში, მეჩნიკოვის საავადმყოფოში, სადაც მძიმედ დაჭრილები მოჰყავთ.
ასევე, ჰოსპიტალერების მედიკოსები მუშაობენ უშუალოდ ფრონტის ხაზზე, სადაც ისინი დახმარებას უწევენ უკრაინელ სამხედროებს, როგორც მოხალისეებს, ასევე უკრაინის ოფიციალურ შეიარაღებულ ძალებს. ეს ზრდის ჯარისკაცების გადარჩენის შანსებს, ამიტომ შესაძლებელი ხდება დაჭრილების დაუყონებლივი სტაბილიზაცია და მათი ევაკუაცია უსაფრთხო ადგილას. ბატალიონის ზოგიერთ წევრს აქვს მუდმივი პოზიციები წინა ხაზზე, მაგალითად, ავდეევკაში, სადაც ჰოსპიტალიერები დახმარებას უწევენ 66-ე ადგილობრივი საავადმყოფოს ექიმებს.
ჰოსპიტალიერების სამედიცინო ბატალიონი  2022 წლისთვის აგრძელებს საქმიანობას, ეხმარება დაჭრილებს კიევში და უკრაინის სხვა ქალაქებში, რომლებიც დაზარალდნენ უკრაინაში რუსეთის შეჭრის შედეგად.
ჯილდოები
ბატალიონმა დაიმსახურა ჯარისკაცების პატივისცემა და უკრაინელი ხალხის მორალური მხარდაჭერა. მისი წევრების საქმიანობა თანამედროვე მხატვრების, პოეტების, მწერლების, მომღერლების და რეჟისორების ყურადღება მიიქცია.
ჰოსპიტალიერთა უცვლელი მეთაური იანა ზინკევიჩი დაჯილდოვდა სახელმწიფო ორდენებით:  „III ხარისხის ორდენით სამშობლოს წინაშე გაწეული დამსახურებისთვის“,  „სიცოცხლის გადარჩენისთვის“ და  „ბრძოლაში გამოჩენილი მამაცობისთვის“. არასახელმწიფო ორდენებით: „უკრაინის სახალხო გმირი“, უკრაინის 30 ვარსკვლავი.
სქოლიო
კატეგორია:სამხედრო ფორმირებები კატეგორია:სამხედრო-სამედიცინო ბატალიონები კატეგორია:სამხედრო ფორმირებები უკრაინაში კატეგორია:რუსეთ-უკრაინის ომი
ერმალოზ სირბილაძე
ბიოგრაფია
ერმალოზ სირბილაძე დაიბადა 1875 წლის ივლისში, თელავში. დაამთავრა თელავის ოთხკლასიანი სასწავლებელი, შემდეგ კი თბილისის სასულიერო სემინარია.
1893 წელს მონაწილეობა მიიღო სემინარისტების „ბუნტში“, რის გამოც სემინარია 1 წლით დახურეს და სემინარისტები სხვადასხვაგვარად დასაჯეს. 1900 სასწავლო წლიდან დანიშნეს მასწავლებლად დუშეთის მაზრის სოფელ სნოს სკოლაში. 1908 წელს დააკავეს რევოლუციური საქმიანობსთვის და ერთი წლით ჩასვეს ციხეში. 1917 წელს აირჩიეს მუშათა და ჯარისკაცთა დეპუტატების საბჭოს პრეზიდიუმის წევრად ქალაქ ნოვო-ნიკოლააევსკში. მუშაობდა არმიაში კულტურის მიმართულებით, აარსებდა ბიბლიოთეკებსა და მართავდა წარმოდგენებს. 1919 წლის 9 მაისიდან იყო საქართველოს დემოკრატიული რესპუბლიკის დამფუძნებელი კრების წევრი, საქართველოს სოციალ-დემოკრატიული მუშათა პარტიის სიით. იყო აგრარული კომისიის თავმჯდომარის ამხანაგი. იმავე წლიდან იყო თბილისის ქალაქის საბჭოს ხმოსანი და საქართველოს სახალხო გვარდიის მთავარი შტაბის წევრი.
1921 წელს საბჭოთა ოუპაციის შემდეგ ცოტა ხნით იყო ემიგრაციაში და მალევე დაბრუნდა საქართველოში. 1922–1923 წლებში მუშაობდა საქართველოს ცენტრალურ კოოპერატიულ კავშირში ინსტრუქტორად. 1937 წლის 26 დეკემბერს საქართველოს სსრ შინაგან საქმეთა სახალხო კომისარიატთან არსებულმა განსაკუთრებულმა სამეულმა  დახვრეტა მიუსაჯა. დახვრიტეს იმავე ღამეს.
რესურსები ინტერნეტში
კატეგორია:დაბადებული 1875 კატეგორია:გარდაცვლილი 26 დეკემბერი კატეგორია:გარდაცვლილი 1937 კატეგორია:საქართველოს დამფუძნებელი კრების წევრები კატეგორია:თელავში დაბადებულები კატეგორია:ქართველი სოციალ-დემოკრატები კატეგორია:საბჭოთა კავშირის რეპრესიების მსხვერპლნი საქართველოში კატეგორია:სიკვდილით დასჯილი ქართველები
იზვოარე (სინჯერეის რაიონი)
იზვოარე (Izvoare) — სოფელი მოლდოვაში, სინჯერეის რაიონში. მდებარეობს ზღვის დონიდან 141 მეტრზე. 2004 წლის მონაცემებით, მოსახლეობა 482 ადამიანს შეადგენდა.
რესურსები ინტერნეტში
კატეგორია:სინჯერეის რაიონის სოფლები
კარანგლანი
კარანგლანი (ოფიციალურად კარანგლანის მუნიციპალიტეტი; ) ― კლასის მუნიციპალიტეტი ნუევა-ესიხის პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა ადამიანს შეადგენს. მოიცავს ბარანგაის.
სქოლიო
კატეგორია:ნუევა-ესიხის მუნიციპალიტეტები
Wizz Air
Wizz Air, ოფიციალურად შპს. Wizz Air Hungary (Wizz Air Hungary Légiközlekedési) — უნგრული დაბალბიუჯეტური ავიაკომპანია, რომლის სათავო ოფისი ბუდაპეშტში, ფერენც ლისტის საერთაშორისო აეროპორტში მდებარეობს და ემსახურება ევროპის მრავალ ქალაქს, ისრაელსა და არაბთა გაერთიანებულ საამიროებს. მიუხედავად იმისა, რომ Wizz Air არ წარმოადგენს ეროვნულ ფლაგმანს, უნგრულ ავიაკომპანიებს შორის მას გააჩნია უდიდესი საჰაერო ფლოტი, რომლითაც  ემსახურება 42 ქვეყანას. მისი მშობელი კომპანია „Wizz Air Holdings Plc“, რომელიც ჯერზიში ბაზირებს, წარმოდგენილია ლონდონის საფონდო ბირჟაზე.
ისტორია
ავიაკომპანია 2003 წლის სექტემბერში შეიქმნა. მისი მთავარი ინვესტორი ამერიკული კერძო საინვესტიციო კომპანია „Indigo Partners“-ია, რომელიც სატრანსპორტო ინვესტიციების კუთხით სპეციალიზირდება. პირველი ფრენა 2004 წლის 19 მაისს კატოვიცეს საერთაშორისო აეროპორტიდან განახორციელა. ავიაკომპანიის მთავარი აღმასრულებელი დირექტორი და თავმჯდომარე იოჟეფ ვარადია, რომელიც Malév Hungarian Airlines-ის ყოფილი მთავარი აღმასრულებელი დირექტორია. კომპანია პეშტის მედიეშია დარეგისტრირებული.
2011 წელს Wizz Air-მა 11 მილიონი მგზავრი გადაიყვანა (2010 წლის მონაცემზე 15%-ით მეტი), მათ შორის 4,2 მილიონი მგზავრი პოლონეთის მიმართულებებზე (2010 წლის მონაცემზე მხოლოდ 2%-ით მეტი). ბოლო პერიოდში Wizz Air-მა ახალი ბაზები გახსნა ბოსნია და ჰერცეგოვინაში, ბულგარეთში, ლატვიაში, ლიეტუვაში, ჩრდილოეთ მაკედონიაში, რუმინეთში, საქართველოში, სერბეთში, სლოვაკეთში, უკრაინასა და ჩეხეთში. მიუხედავად ამისა, Wizz Air-თვის პოლონეთი მაინც უდიდეს ბაზრად რჩება.
2012 წლის 4 ოქტომბერს Wizz Air-მა ხელბარგზე ახალი პოლიტიკა შეიმუშავა, რათა კლიენტები ეიძულებინა თვითმფრინავის სალონში უფრო მცირე ზომის ხელბარგი აეტანათ. ეს ნიშნავს, რომ მცირე ხელბარგის (42x32x25სმ) ბორტზე ატანა უფასოდ შეიძლება, ხოლო დიდი ხელბარგის (56x45x25სმ) შემთხვევაში მგზავრებს დამატებით 10-დან 30-ევრომდე მოუწევთ გადახდა.
2015 წლის 25 თებერვალს Wizz Air-მა ლონდონის საფონდო ბირჟაზე დაიწყო ვაჭრობა.
სათავო ოფისი
ამჟამინდელი სათავო ოფისი 2016 წლის მარტიდან კიშპეშტში მდებარეობს. ახალი შენობა 5-სართულიანია, რომლის წყალობითაც კომპანიას ყველა ძველ ოფისთან შედარებით უფრო მეტი სივრცე აქვს. Wizz Air-ს აქვს თავისი შტაბ-ბინა ბუდაპეშტის ფერენც ლისტის საერთაშორისო აეროპორტის შენობა 221-ში. Wizz Air-მა იჯარის ხელშეკრულება 2010 წლის ოქტომბერში გააფორმა, ხოლო შენობა 2011 წლის ივლისში დაიკავა. კომპანიას 2000 მ² საოფისე ფართი უკავია. ღია დაგეგმარების ოფისში 150-მდე თანამშრომელი მუშაობს. უფრო ადრე მისი სათავო ოფისი ვეჩეშში, აეროპორტის ბიზნეს პარკ C2-ში, აეროპორტის სიახლოვეს მდებარეობდა.
მოქმედი
Wizz Air Abu Dhabi
Wizz Air UK
Wizz Air Malta
ოპერირება
Wizz Air, ხარჯებისა და მოსაკრებლების შემცირების მიზნით, ფრენებს ძირითადად მეორეხარისხოვანი, მცირე და საშუალო ზომის აეროპორტებიდან ახორციელებს. მას ბორტზე სხვადასხვა საკვებისა და სასმელების შეძენის სერვისი „Wizz Café“ და სავაჭრო მომსახურება სახელწოდებით „Wizz Boutique“ გააჩნია.
მიმართულებები
2017 წლის ივნისის მდგომარეობით, Wizz Air ოპერირებს 27 ბაზით.
2008 წელს Wizz Air-მა დაამატა ფრენები კატოვიცედან ლონდონის გატვიკის მიმართულებით. 2008 წლის იანვარში გდანსკიდან ფრენები დაიწყო გეტებორგის, ბორნმუთისა და კოვენტრი მიმართულებით. 2008 წლის ზაფხულში, Wizz Air-მა განაახლა ფრენები კატვიცედან და ბუდაპეშტიდან ჟირონის მიმართულებით, ასევე დანიშნა ახალი მარშრუტი ჟირონიდან გდანსკში. ზაფხულის სხვა მიმართულებებია: ბუდაპეშტიდან - ჰერაკლიონი, კორფუ, ბურგასი და ვარნა; კატოვიცედან - ჰერაკლიონი და ბურგასი; ვარშავიდან - კორფუ და ბურგასი. მან ასევე განაახლა კვირაში სამჯერადი ფრენები ლონდონის ლუტონის აეროპორტიდან ბურგასის მიმართულებით. 2008 წლის 2 ოქტომბერს, Wizz Air-მა განაცხადა, რომ 3 ცალი Airbus A320-ის დამატებით, ფრენების სიხშირეს გაზრდიდა რუმინეთის მიმართულებებით.
2012 წლის თებერვალში, Wizz Air-მა განაცხადა, რომ 2012 წლის 18 ივნისიდან ის ფრენებს დებრეცენეის საერთაშორისო აეროპორტიდან ლონდონის მიმართულებით განახორციელებდა. 2012 წლის 11 სექტემბერს, Wizz Air-მა ახალი მიმართულება დააანონსა თელ-ავივიდან.
2015 წლის 26 ივნისს ავიაკომპანიამ თავისი მე-19 ბაზა გახსნა ბოსნია და ჰერცეგოვინაში, ტუზლის საერთაშორისო აეროპორტში. აერპორტში მუდმივად ბაზირებადი ერთი თვითმფრინავით, 2015 წლის 26 ივნისს Wizz Air-მა ახალი მარშრუტები გახსნა მემინგენისა (მიუნხენთან ახლოს) და ტორპის (ოსლოსთან ახლოს), ხოლო 2015 წლის 28 ივნისიდან ჰანისა (ფრანკფურტთან ახლოს) და სკავსტის (სტოკჰოლმთან ახლოს) მიმართულებებით.
2017 წლის თებერვალში Wizz Air-მა ახალი ბაზის ლონდონის ლუტონის აეროპორტში გახსნის შესახებ განაცხადა და 2017 წლიდანვე სამი ახალი მიმართულება დაამატა თელ-ავივის, პრიშტინისა და ქუთაისის მიმართულებით.
ფლოტი
მინი|Wizz Air-ის [[Airbus A320-200-ის ახალი ლივრეა]] 2017 წლის ოქტომბრის მდგომარეობით, Wizz Air-ის ფლოტი შემდეგი თვითმფრინავებისგან შედგება:
სქოლიო
კატეგორია:უნგრეთის ავიაკომპანიები
გელა ლონდარიძე
გელა ლონდარიძე (დ. 19 ივლისი, 1962,  ასპინძა)  —  ქართველი ეკონომისტი, თანამდებობის პირი, პოლიტიკოსი.
1986 წელს დაამთავრა საქართველოს სასოფლო-სამეურნეო ინსტიტუტი სპეციალობით სოფლის-მეურნეობის ეკონომიკა-ორგანიზაცია. 2008-2012 წლებში იყო საქართველოს მე-7 მოწვევის პარლამენტის წევრი (ასპინძის მაჟორიტარი), საარჩევნო ბლოკი: „ერთიანი ნაციონალური მოძრაობა — გამარჯვებული საქართველოსთვის“.
რესურსები ინტერნეტში
კატეგორია:დაბადებული 19 ივლისი კატეგორია:დაბადებული 1962 კატეგორია:საქართველოს VII მოწვევის პარლამენტის წევრები კატეგორია:საქართველოს სასოფლო-სამეურნეო ინსტიტუტის კურსდამთავრებულები კატეგორია:ასპინძაში დაბადებულები გელა
ფურცლებშეზრდილნი
ფურცლებშეზრდილნი Sympetalae — ორლებნიან ფარულთესლოვან მცენარეთა ქვეკლასი. აერთიანებს ოჯახებს, რომელთა წარმომადგენლებისთვისაც დამახასიათებელია გვირგვინის ფურცლების ნაწილობრივი (გვირგვინის ფურცლების ძირში) ან მთლიანი (გვირგვინის ფურცლების ნახევრამდე ან მთლიანად) შეზრდა.
ფურცლებშეზრდილთა უმეტესობის გვირგვინის ფურცლების შეზდრილი ბაზალური ნაწილი მილს წარმოქმნის, ხოლო ზედა ნაწილს ნაკვეთების, სეგმენტების ან კბილების ფორმა აქვს. ფურცლებშეზრდილთ ახასიათებს აგრეთვე შეზრდილფოთლიანი ჯამი, ციკლური ყვავილი, ყვავილის მილთან შეზრდილი მტვრიანთა ძაფები, ერთსაფრიანი თესლკვირტი.
ფურცლებშეზრდილნი Sympetalae  ცალკე გამოყო გერმანელმა მეცნიერმა ალექსანდერ ბრაუნმა  1864  წელს, ხოლო 1892 წელს გერმანელმა ბოტანიკოსმა ა. ენგლერმა შემოიღო ტერმინი „მეორეულსაფრიანები“ (Metachlamydee). თანამედროვე ფილოგენეზურ სისტემებში ფურცლებშეზრდილნი ცალკე ქვეკლასად არ არის გამოყოფილი.
ლიტერატურა
კატეგორია:ორლებნიანნი
მიხეილ კოვალიოვი
მიხეილ კოვალიოვი (დ. 1879, ტფილისი — გ. უცნობია) — პოლიტიკოსი, საქართველოს რესპუბლიკის დამფუძნებელი კრების წევრი.
ბიოგრაფია
მიხეილ კოვალიოვი დაიბადა 1879 წელს, ტფილისში.
იყო რუსეთის სოციალ-დემოკრატიული მუშათა პარტიის "მენშევიკების" ფრაქციის წევრი. 1917 წელს რსდმპ-ს "მენშევიკური" ფრაქციის სიით კენჭს იყრიდა რუსეთის დამფუძნებელი კრების არჩევნებზე. 1917 წელს იყო ტფილისის მუშათა და ჯარისკაცთა დეპუტატების საბჭოს აღმასრულებელი კომიტეტის წევრი. 1919 წლამდე იყო საქართველოს რკინიგზის მატერიალური სამსახურის რევიზორი. 1919 წლის 12 მარტიდან არჩეული იყო საქართველოს რესპუბლიკის დამფუძნებელი კრების წევრად საქართველოს სოციალ-დემოკრატიული მუშათა პარტიის სიით; იყო გზათა და ტექნიკური კომისიების წევრი. 1921 წელს, საბჭოთა რუსეთის მიერ საქართველოს დემოკრატიული რესპუბლიკის ოკუპირების შემდეგ დარჩა საქართველოში.
ლიტერატურა
კატეგორია:დაბადებული 1879 კატეგორია:საქართველოს დამფუძნებელი კრების წევრები
კონსტანტინე ანდრონიკაშვილი
საკუთარი სახელი კონსტანტინე ანდრონიკაშვილი შეიძლება აღნიშნავდეს:
პოტოოოოოოოო
პოტოოოოოოოო ან პოტ-8-ოს (1773 – ნოემბერი 1800) — მეთვრამეტე საუკუნის დოღის ცხენი, რომელმაც 40 სტარტიდან მოიგო 34 შეჯიბრი და დაამარცხა იმ პერიოდის უდიდესი დოღის ცხენები. იგი ცნობილი გახდა თავისი სახელის გამო, რომელიც უცნაურად ჩაიწერება და ჟღერს, როგორც „კარტოფილები“ (Potatoes).
სქოლიო
კატეგორია:დოღის ცხენები კატეგორია:ცხენი
კონსტანტინე ფანიევი
კონსტანტინე ფანიევი (დ. 1890, გორი — გ. უცნობია) — იურისტი, პოლიტიკოსი, საქართველოს რესპუბლიკის დამფუძნებელი კრების წევრი.
როდნიკოვკა
როდნიკოვკა (Rodnikovka) — სოფელი აზერბაიჯანში,   ოღუზის რაიონში. შეიძლება, რომ ამ სოფელს სახელის აქვს შეცვლილი ან აღარ არსებობს, რადგან არც ერთი აზერბაიჯანული ვებგვერდი მას ამ სახელით არ მოიხსენიებს.
კონსტანტინე ფანიევი
ბიოგრაფია
კონსტანტინე ფანიევი დაიბადა 1890 წელს, გორში. 1915 წელს დაამთავრა მოსკოვის უნივერსიტეტის იურდიული ფაკულტეტი ნაფიცი ვექილის პროფესიით.
გაეროს უშიშროების საბჭოს რეზოლუცია 38
გაეროს უშიშროების საბჭოს რეზოლუცია 38 მიიღეს 1948 წლის, 17 იანვარს. საბჭომ მოუწოდა პაკისტანისა და ინდოეთის მხარეებს შეეწყვიტათ მძიმე ტექნიკის მობილიზება და დაპირისპირება ქაშმირში სანამ უშიშროების საბჭო იმყოფებოდა ვითარების შესწავლის საქმეში.
კონსტანტინე ფანიევი
ბიოგრაფია
1904 წლიდან იყო რუსეთის სოციალ-დემოკრატიული მუშათა პარტიის წევრი. 1910-1913 წწ. პოლიტიკური საბაბით - რსდმპ "ბოლშევიკების" ფრაქციის მოსკოვის ორგანიზაციის წევრობის გამო გადასახლებული იყო ვოლოგდის გუბერნიაში. 1915 წლიდან 1918 წლის აპრილამდე მუშაობდა მოსკოვში, სრულიად რუსეთის ერობების და ქალაქთა კავშირების არმიის მომარაგების კომიტეტში განყოფილების გამგედ. 1918 წლის ივნისიდან არჩეული იყო სოხუმის ქალაქის გამგეობის წევრად. 1919 წლის 12 მარტს საქართველოს სოციალ-დემოკრატიული მუშათა პარტიის სიით აირჩიეს საქართველოს რესპუბლიკის დამფუძნებელი კრების წევრად; იყო თვითმმართველობისა და საფინანსო-საბიუჯეტო კომისიების წევრი. 1919 წლის თებერვლიდან იყო თბილისის ქალაქის გამგეობის წევრი. 1921 წელს საბჭოთა რუსეთის მიერ საქართველოს დემოკრატიული რესპუბლიკის ოკუპირების შემდეგ დარჩა საქართველოში და ჩაბმული იყო წინააღმდეგობის მოძრაობაში. 1921 წლის აპრილიდან ივნისამდე მუშაობდა საქართველოს სსრ სახალხო მეურნეობის უმაღლესი საბჭოს მომარაგების საბჭოს თავმჯდომარედ, 19 ივნისიდან საქართველოს სსრ ჯანმრთელობის სახალხო კომისარიატის საქმეთა მმართველად. 1937 წლის 14 ნოემბერს საქართველოს სსრ შინსახკომთან არსებულმა განსაკუთრებულმა სამეულმა (ე. წ. "ტროიკა") მიუსაჯა 10 წლით გადასახლება შრომა-გასწორების კოლონიაში. შემდგომი ბედი უცნობია.
ბაადურ მჭედლიშვილი
ბაადურ მჭედლიშვილი (დ. 3 მარტი, 1936, თელავი — გ. 7 იანვარი, 1992, თბილისი) — ქართველი არქეოლოგი, მხატვარი და პუბლიცისტი.
გაეროს უშიშროების საბჭოს რეზოლუცია 38
რეზოლუცია მიიღეს 9 ხმით, უკრაინის სსრ-მ და საბჭოთა კავშირმა თავი შეიკავეს.
როდნიკოვკა
რესურსები ინტერნეტში
კატეგორია:ოღუზის რაიონის სოფლები
ბაადურ მჭედლიშვილი
ბიოგრაფია
ბაადურ მჭედლიშვილი დაიბადა 1936 წლის 3 მარტს, ქალაქ თელავში. რამდენიმე წლის შემდეგ ოჯახი გადასახლდა ქალაქ მინვოდში, ამის გამო მან სწავლა განაგრძო რუსულ სკოლაში. სკოლის დამთავრების შემდეგ ჩაირიცხა თბილისის სამხატვრო აკადემიაში გრაფიკის განხრით. აკადემიაში სწავლის დროს, დაინტერესდა არქეოლოგიით. იგი მონაწილეობას იღებდა ბიჭვინთის გათხრებში, ანდრია აფაქიძის ექსპედიციაში. აკადემიის დამთავრების შემდეგ გრაფიკოსად მუშაობა დაიწყო ისტორიის ინსტიტუტში, პარალელურად მონაწილეობას იღებდა ვანის გათხრებში და სხვა ექსპედიციებში. დაამთავრა ასპირანტურა არქეოლოგიის განხრით.
წლების განმავლობაში ხელმძღვანელობდა ძეგლთა დაცვის სამართველოს არქეოლოგიურ განყოფილებას.
გაეროს უშიშროების საბჭოს რეზოლუცია 38
რესურსები ინტერნეტში
0038 კატეგორია:გაეროს უშიშროების საბჭოს რეზოლუციები ქაშმირის კონფლიქტის შესახებ კატეგორია:გაეროს უშიშროების საბჭოს რეზოლუციები ინდოეთის შესახებ კატეგორია:1948 წელი ინდოეთში კატეგორია:გაეროს უშიშროების საბჭოს რეზოლუციები პაკისტანის შესახებ კატეგორია:1948 წელი პაკისტანში
ბაადურ მჭედლიშვილი
ბიოგრაფია
ჰქონდა საჯარო გამოსვლები და აქვეყნებდა სტატიებს ისტორიული ძეგლების დათარიღებასთან დაკავშირებით.
გარდაიცვალა თბილისის ომის დროს 1992 წლის 7 იანვარს. ბაადურ მჭედლიშვილის იდეებით თავიდანვე დაინტერესდნენ: თენგიზ მირზაშვილი, ზურაბ კიკნაძე და რამაზ პატარიძე. შემდგომ წლებში კი, სხვა მკვლევრებმაც გაიზიარეს მისი მოსაზრებები.
სქოლიო
კატეგორია:ქართველი მხატვრები კატეგორია:დაბადებული 1936 კატეგორია:დაბადებული 3 მარტი კატეგორია:გარდაცვლილი 1992 კატეგორია:გარდაცვლილი 7 იანვარი კატეგორია:თელავში დაბადებულები ბ